<classify> MKAZI wa Mgoweko Wilayani Gairo Mkoani Morogoro, Shani Suleymani 35 amekamatwa na Polisi na kufi kishwa mahakamani, akidaiwa kufanya shambulio la aibu kwa kijana mwenye umri wa miaka 12, ambaye ni mwanafunzi wa darasa la sita wa Shule ya Msingi Gairo B wilayani humo.Kamanda wa Polisi Mkoa wa Morogoro, Wilbroad Mutafungwa, aliwaeleza waandishi wa habari juzi kuwa tukio hilo ni la Januari 13 majira ya saa 8 mchana, ambapo alisema mwanamke huyo alikutwa akifanya tendo la ndoa na kijana huyo. Akitoa ufafanuzi kuhusu tukio hilo, Mutafungwa alisema mwanamke huyo alikuwa akifanya tendo la ndoa na kijana huyo tangu akiwa darasa la 3 hadi hiyo siku aliyokamatwa.Alisema kuwa chanzo cha tukio hilo ni tama za kimwili. Kwa mujibu wa kamanda huyo, mtuhumiwa alifanikiwa kufanya matukio hayo na kijana huyo kwa muda mrefu kwa kuvizia wazazi wa kijana huyo wakiwa wametoka; na pia aliweza kufanya matendo hayo nyumbani kwake wakati mume wake akiwa amekwenda kwenye shughuri zake za kazi.Alisema mtuhumiwa huyo alishafikishwa mahakamani katika Mahakama ya Kilosa Januari 21 mwaka huu na kwamba Januari 31 akiwa nje ya dhamana, alitenda makosa mawili, ikiwemo kufanya shambulio la kudhuru mwili na kutumia lugha ya matusi, ambapo alikamatwa tena na kufikishwa katika Mahakama ya Mwanzo ya Gairo. Alitoa wito kwa wazazi kuangalia mienendo ya watoto wao mara kwa mara. Aliwaonya wanawake wanaofanya vitendo vya kikatili kwa watoto kuacha mara moja, kwani wao ndio walinzi wakuu wa watoto dhidi ya ukatili wa aina yoyote ikiwemo kingono.  <topic>: kitaifa 